ທ່ານ ທຣຳ ຫັນມາເພັ່ງເລັງໃສ່ການປະຕິຮູບ ການເສຍພາສີ
ພັກຣີພັບບລີກັນໄດ້ຖືກບັງຄັບໃຫ້ຍົກເລີກການລົງຄະແນນສຽງ ກ່ຽວກັບ ການປ່ຽນກົດ ໝາຍໃນສະພາຕໍ່າ ຍ້ອນວ່າມັນບໍ່ໄດ້ຮັບການສະໜັບສະໜູນພຽງພໍ.
ປະທານາທິບໍດີ ສະຫະລັດ ທ່ານ ດໍໂນລ ທຣຳ ກຳລັງຫັນຈຸດສົນໃຈຂອງທ່ານໄປຫາການ ປະຕິຮູບການເກັບພາສີ ລຸນຫຼັງການລົ້ມລະລາຍຂອງຄວາມພະຍາຍາມທີ່ຈະຍົກເລີກ ແລະ ປ່ຽນແຜນການປະກັນໄພສຸຂະພາບຂອງປະເທດ ທ່ານ ທຣຳ ໄດ້ກ່າວຢູ່ທຳນຽບຂາວ ໃນວັນສຸກທີ່ຜ່ານມາ ຫລັງຈາກພັກຣີພັບບລີກັນໄດ້ ຖອນມະຕິ ເພື່ອປ່ຽນກົດໝາຍປະກັນສຸຂະພາບ ທີ່ຮູ້ຈັກກັນໂດຍທົ່ວໄປວ່າ Obamacare ວ່າ ພັກຣີພັບບລີກັນໄດ້ຖືກບັງຄັບໃຫ້ຍົກເລີກການລົງຄະແນນສຽງ ກ່ຽວກັບ ການປ່ຽນກົດ ໝາຍໃນສະພາຕໍ່າ ຍ້ອນວ່າມັນບໍ່ໄດ້ຮັບການສະໜັບສະໜູນພຽງພໍ ໃນຕອນເຊົ້າຂອງວັນສຸກທີ່ຜ່ານມາ, ລັດຖະມົນຕີກະຊວງການເງິນ ທ່ານ Steven Mnuchin ໄດ້ກ່າວໃນລະຫວ່າງການສຳພາດກັບເວັບໄຊຂ່າວ Axios ວ່າ ທ່ານໄດ້ກວດ ສອບກົດໝາຍປະຕິຮູບພາສີຂອງລັດຖະບານເປັນເວລາສອງເດືອນຜ່ານມາແລ້ວ ທ່ານໄດ້ກ່າວວ່າ ກົດໝາຍດັ່ງກ່າວຈະລວມ ມີຂໍ້ສະເໜີເພື່ອຕັດພາສີສ່ວນບຸກຄົນ ແລະ ບໍລິສັດ ທ່ານກ່າວວ່າ ທ່ານ Mnuchin ໄດ້ປະຕິເສດທີ່ຈະເວົ້າວ່າ ຈະມີການສະເໜີລະດັບພາສີບໍລິສັດຫຍັງ, ນອກຈາກວ່າມັນຈະ  ລະດັບ 35 ເປີເຊັນຂອງປະຈຸບັນ ທ່ານ Mnuchin ບໍ່ໄດ້ເປີດເຜີຍວ່າ ຂໍ້ສະເໜີພາສີ ຈະລວມມີພາສີການໄຫຼວຽນຂອງເງິນ ທີ່ມັັກເປັນຂໍ້ໂຕ້ແຍ້ງ ເຊິ່ງເປັນສ່ວນໜຶ່ງຂອງແຜນການພາສີສະພາຕໍ່າ ຫຼື ບໍ່ ພາສີການ ໄຫຼວຽນຂອງເງິນ ໄດ້ຮຽກຮ້ອງໃຫ້ຕັດພາສີ 20 ເປີເຊັນສຳລັບສິນຄ້ານຳເຂົ້າ ແລະ ທ່ານ Mnuchin ໄດ້ຮັບຮູ້ວ່າ ມັນມີລັກສະນະທັງໃນແງ່ບວກ ແລະ ແງ່ລົບ